रांची : शुक्रवार को राज्यपाल द्रौपदी मुर्मू के झारखंड के राज्यपाल के रूप में तीन साल पूरे हो गए। उन्होंने 18 मई 2015 को इस पद की शपथ ली थी। झारखंड की पहली महिला राज्यपाल बननेवाली द्रौपदी मुर्मू के तीन साल के कार्यकाल में कई उपलब्धियां रही हैं। राज्यपाल इस अवधि में जनजातीय मुद्दों को लेकर सदैव सजग रहीं। जनजातीय समाज की शिक्षा व स्वास्थ्य को लेकर भी लगातार मुखर होते हुए सरकार को आवश्यक निर्देश देती रहीं।